EkBass/fiwiki-20250220-pages-articles huggingface dataset:
Elohopea-mangaanitähti

Elohopea-mangaanitähti on kemiallisesti poikkeava tähti, jonka spektrissä on ionisoituneen elohopean aiheuttama voimakas absorptioviiva 389,4 nm kohdalla. Nämä tähdet kuuluvat spektriluokkiin B8, B9 tai A0, mikä vastaan 10 000 K - 15 000 K pintalämpötilaa. Niillä on kaksi luonteenomaista piirrettä: * Kaasukehässä on ylimäärin alkuaineita kuten fosforia, mangaania, galliumia, strontiumia, yttriumia, platinaa ja elohopeaa. * Tähdellä ei ole voimakasta kaksinapaista magneettikenttää. Elohopea-mangaanitähtien pyöriminen on suhteellisen hidasta, ja niiden kaasukehä on suhteellisen tyyni. Sen oletetaan kerrostuneen painovoiman, konvektion ja säteilypaineen vaikutuksesta. ==Kirkkaita elohopea-mangaanitähtiä== Nimi Bayerin tai Flamsteedin designaatio SpektriluokkaNimet, spektriluokat ja kirkkaus ovat SIMBADista, jos toisin ei mainita. Näennäinen kirkkaus Alpheratz Alfa Andromedae B8IVmnp 2.06 Gienah Corvi Gamma Corvi A B8III 2.59 Maia 20 Tauri B8III 3.87 Chi Lupi B9IV 3.96 Muliphein Gamma Canis Majoris B8II 4.10 φ Herculis B9mnp 4.23 π1 Bootis B9p 4.91 Iota Coronae Borealis A0p 4.98 κ Cancri A B8IIImnp 5.24 14 Sagittae B9p 5.89 Dabih Minor Beta Capricorni B B9.5III/IV 6.10 HD 30963 B9 III 7.23 ==Lähteet== Luokka:Kemiallisesti poikkeavat tähdet
Krootila (Perniö)

Krootila () on kylä Salon kaupungin Perniössä. Kylä sijaitsee Perniön eteläosassa Kiskonjoen varrella. Krootilan kyläalue sijaitsee Kiskonjoen alajuoksulla, joen eteläpuolella Kestrikin ja Latokartanon kyläalueiden välissä. Kylän eteläosassa on mäkiä ja kylä rajoittuu pohjoisessa Kiskonjokeen. Kylän läpi kulkee Hästöntien. Kylässä on viisi taloa hajallaan toisistaan. Krootilan kantatila sijaitsee Hyypiänmäen juurella tien varrella jokilaaksossa. Krootila on keskiaikainen uudisasutuskylä. Se on kuulunut Latokartanon kuninkaankartanon omistuksiin ja toiminut kartanon aputilana. Krootila ostettiin perinnöksi vuonna 1790 ja kylässä tehtiin isojako 1793. Kantatilasta lohkottiin kaksi torppaa 1920-luvulla ja sotien jälkeen kylään perustettiin kaksi tilaa siirtoväelle. Uudempaa asutusta kylään ei ole syntynyt. ==Lähteet== Luokka:Perniön kylät
Przybylskin tähti

Przybylskin tähti tai HD 101065 on kemiallisesti poikkeava tähti. Se sijaitsee noin 355 valovuoden päässä Maasta Kentaurin tähdistön suunnalla. Se kuuluu Ap- tähtien (CP2) luokkaan voimakkaan magneettikenttänsä ja hitaan pyörimisaikansa vuoksi. Sen fotometrisesti havaittu kirkkauden vaihtelu on kuitenkin nopeaa, noin 12,15 minuuttia. Vuonna 1961 puolalais-australialainen tähtitieteilijä Antoni Przybylski havaitsi että tällä tähdellä on poikkeava spektri, joka ei sopinut silloiseen tähtien spektroskooppiseen luokitteluun. Przybylskin havaintojen mukaan tähdessä on poikkeuksellisen vähäisiä määriä rautaa ja nikkeliä mutta korkeampia pitoisuuksia epätavallisia alkuaineita kuten strontiumia, holmiumia, niobiumia, skandiumia, yttriumia, cesiumia, neodyymiä, praseodyymiä, toriumia, ytterbiumia, ja uraania. Alkujaan Przybylski jopa epäili ettei spekrissä olisi rautaa ollenkaan. Myöhemmät tutkimukset osoittavat että rauta-ryhmän alkuaineita on hiukan vähemmän kuin normaalisti, mutta lantanoideja ja muita harvinaisia alkuaineita on merkittävästi tavallista enemmän. Przybylskin tähti on myös poikkeuksellinen siinä, että sen pintakerroksissa on spektroskooppisten havaintojen mukaan merkittäviä määriä lyhyen puoliintumisajan aktinoideja, kuten aktiniumia, protaktiniumia, neptuniumia, plutoniumia, amerikiumia, curiumia. Siitä löytyy jopa korkean järjestysluvun harvinaisia aktinoideja berkeliumia, kaliforniumia, ja einsteiniumia. Einsteiniumin pitkäikäisimmän isotoopin puoliintumisaika on vain 472 päivää, joten näiden täytyy muodostua tähdessä jatkuvasti tapahtuvissa ydinreaktioissa. Muita radioaktiivisia alkuaineita joita tähdestä on löydetty ovat teknetium ja prometium. == Lähteet == Luokka:F-spektriluokan tähdet Luokka:Kemiallisesti poikkeavat tähdet Luokka:Tähtitieteen ratkaisemattomat ongelmat
Ap- ja Bp-tähdet

Ap- ja Bp-tähdet ovat spektriluokkiin A ja B kuuluvia kemiallisesti poikkeavia tähtiä (engl. chemically peculiar stars, mistä tulee "p"), joiden spektristä erottuu ylimäärin eräitä metalleja, kuten strontiumia, kromia ja europiumia. Lisäksi praseodyymiä ja neodyymiä havaitaan usein huomattavan suuria määriä. Nämä tähdet pyörivät paljon hitaammin kuin tyypilliset A- ja B-tyypin tähdet. ==Magneettisuus== Näillä tähdillä on poikkeuksellisen voimakas magneettikenttä. Tähden HD 215441 tapauksessa se on 33,5 kG (3,35 T) Ap- tähtien magneettikenttä on tyypillisesti muutamasta kilogaussista kymmeniin kilogausseihin. Kenttä näyttäisi olevan yksinkertainen magneettinen dipoli. Koska sen navat eivät ole pyörimisakselin suuntaisia, tähden pyöriminen aiheuttaa ajoittaista vaihtelua kentän voimakkuudessa. Voimakkaiden magneettikenttien selitykseksi on esitetty kaksi teoriaa. Ensimmäinen on niin sanottu fossiilisen kentän hypoteesi, jonka mukaan kyse on tähtienvälisen aineen magneettikentästä, joka on jäänyt muodostuvan tähden "vangiksi". Tämä ei kuitenkaan selitä, miksi tällaisia kenttiä havaitaan vain pienellä osalla A-tyypin pääsarjan tähdistä. Toinen selityksen mukaan tähden ydin toimii dynamon tavoin, mutta tämä ei selitä tähden pyörimisakselin ja magneettikentän napojen eroa, joka aiheuttaa kentän vaihtelua. ==Lähteet== Luokka:Kemiallisesti poikkeavat tähdet
Max on the Rox

Max on the Rox on suomalainen, Vaasassa toimiva rock/blues-yhtye, joka on toiminut vuodesta 1997. Alkuperäisessä kokoonpanossa rumpuja soitti Kai Hahto, joka vaihdettiin Riku Airaksiseen 2019. ==Diskografia== * Voodoo (2000) * Rox II (Live) (2001) * Rhythmic Songs from a Mysterious Red House (2005) * Marilyn's Favorites (2015) * Live @ WS Arena (2020) * Rox Motel, Bar & Grill (2021) ==Kokoonpano== * Max Bäckman – kitara, laulu (1997–nykyinen) * Markku Keho – basso, laulu (1997–nykyinen) * Riku Airaksinen – rummut (2019–nykyinen) * Kai Hahto – rummut (1997–2019) Luokka:1990-luvun yhtyeet ja sooloartistit Luokka:2000-vuosikymmenen yhtyeet ja sooloartistit Luokka:2010-luvun yhtyeet ja sooloartistit Luokka:Suomalaiset rockyhtyeet Luokka:Suomalaiset bluesyhtyeet
James Guthrie (pappi)

James Guthrie (n. 1612 – 1. kesäkuuta 1661) oli skotlantilainen pappi, joka johti niin sanottua protestoijien puoluetta Skotlannissa 1650-luvun taitteessa. Protestoijat vastustivat sitä, että rojalistit saivat palvella Skotlannin armeijassa. Guthrie allekirjoitti National Covenant -asiakirjan vuonna 1638 ja osallistui Skotlannin kirkon yleiskokouksiin 1640-luvulla. Restauraation aikana Guthrie tuomittiin maanpetoksesta ja hänet hirtettiin vuonna 1661. Hänen päänsä irrotettiin ja asetettiin Edinburghin kaupunginmuurin portille 27 vuodeksi. Osasyynä Guthrien teloitukseen oli se, että hän oli vaatinut kenraali John Middletonin erottamista kirkon yhteydestä vuonna 1650. ==Teoksia== *Causes of the Lord’s Wrath Against Scotland (1653) ==Lähteet== ==Aiheesta muualla== *Reverend James Guthrie's Ring BBC *Select Writings of James Guthrie True Covenanter Luokka:Skotlantilaiset papit Luokka:Teloitetut Luokka:Skotlantilaiset teologit Luokka:1610-luvulla syntyneet Luokka:Vuonna 1661 kuolleet
Hopeasyanidi

Hopeasyanidi (AgCN) on hopea- ja syanidi-ionien muodostama epäorgaaninen ioniyhdiste. Yhdistettä voidaan käyttää pinnoitettaessa metalleja hopealla ja katalyyttinä. ==Ominaisuudet, valmistus ja käyttö== Huoneenlämpötilassa hopeasyanidi on valkoista kiteistä ainetta, joka muuttuu valon vaikutuksesta tummaksi. Yhdisteen alkeiskoppi on heksagonaalinen ja rakenne koostuu hopea- ja syanidi-ionien muodostamista polymeeriketjuista. Hopeasyanidi on käytännöllisesti katsoen veteen liukenematonta. Se liukenee kuitenkin ammoniakkiin ja syanidiliuoksiin muodostaen komplekseja esimerkiksi disyanoargentaatti(I)ionin ([Ag(CN)2]-). Yhdiste liukenee myös vähäisessä määrin dikloorimetaaniin. Hopeasyanidi on hyvin myrkyllistä muiden syanidien tavoin.Andreas Brumby, Peter Braumann, Klaus Zimmermann, Francis Van Den Broeck, Thierry Vandevelde, Dan Goia, Hermann Renner, Günther Schlamp, Wolfgang Weise, Peter Tews, Klaus Dermann, Alfons Knödler, Karl-Heinz Schröder, Bernd Kempf, Hans Martin Lüschow, Cartrin Peter & Rainer Schiele: Silver, Silver Compounds, and Silver Alloys, Ullmann's Encyclopedia of Industrial Chemistry, John Wiley & Sons, New York, 2008.Darlene A. Cothron & Eric J. Stoner: Silver(I) Cyanide, e-EROS Encyclopedia of Reagents for Organic Synthesis, John Wiley & Sons, New York, 2001. Teoksen verkkoversio Viitattu 20.1.2021. Hopeasyanidia valmistetaan saostamalla veteen liukenevan hopeasuolan, esimerkiksi hopeanitraatin liuoksesta syanidien avulla. :Ag+(aq) + CN-(aq) → AgCN(s) Hopeasyanidia käytetään pinnoitettaessa muita metalleja elektrolyyttisesti hopealla ja eräiden hopean syanidikompleksien valmistamiseen. Orgaanisen kemian synteeseissä sitä voidaan käyttää esterien ja isosyanidien valmistuksessa. ==Lähteet== Luokka:Hopeayhdisteet Luokka:Syanidit
Ludi magister

Ludi magister oli opettaja roomalaisessa koulussa, luduksessa. Magisterit olivat usein kreikkalaisia tai muita koulutettuja orjia. Ludi magister oli roomalaisen ensimmäisen asteen koulutuksen opettaja, ja virkanimike vastaa nykyajan peruskoulun opettajaa. Yhdessä luokassa oli noin 30 oppilasta. Oppilaat menivät ludi magisterin luo eri ikäisinä ja lopettivat 11-vuotiaina. Oppitunnit pidettiin ludi magisterin vuokraamassa huoneessa tai ulkona. == Ludi magisterin tehtävä koulutuksessa == Ludi magisterin opettamat aiheet olivat pääasiassa lukemista ja kirjoittamista sekä aritmetiikan ja numeroiden perusosaamista. Opettajat saattoivat antaa ruumiillista kuritusta, jos oppilaat olivat myöhässä tai tottelemattomia, ja oppilaita saatettiin jopa ruoskia. Monet roomalaiset pojat osallistuivat tähän ensimmäisen asteen koulutukseen; koulutuksesta oli keskitasoinen maksu, ja opittavat taidot, kuten lukeminen ja kirjoittaminen, olivat hyvin tärkeitä. Kuitenkin vain hyvin varakkaat perheet lähettivät tyttärensä kouluun, ja useimmat opettivat tyttäriään itse, tai perheen koulua käyvä poika opetti heitä. Tytölle kodin taidot, kuten kankaanteko ja ruoanlaitto olivat tärkeämpiä. Lapsi saatettiin usein lähettää kouluun orjan, paidagogoksen, kanssa. Paidagogos kantoi lapsen tarvikkeita ja varmisti että he pääsivät perille turvallisesti. Tällä koulutustasolla tarvikkeisiin lukeutuivat vahalevyt (tabula), joihin voitiin kirjoittaa teräväpäisellä tikulla (stili), jonka toinen pää oli tasainen "kumittamista" varten. Kumittaminen tapahtui hieromalla vahaa takaisin niin, että siihen voitiin kirjoittaa jälleen. Myös papyrusrullia ja sulkakyniä mustalla ja punaisella musteella saatettiin käyttää lähestulkoon juuri kuten paperia ja kynääkin. Muste valmistettiin noesta ja pihkasta, ja sitä laimennettiin lisäämällä seokseen vettä. Musteet olivat hyvin kestäviä, ja joidenkin kalliiden musteiden tiedetään selvinneen vuosia hautautuneena. == Muut koulutusasteet Roomassa == Roomalaisen koulutuksen toinen aste oli opiskelua grammaticuksen alaisuudessa. Kolmas ja viimeinen aste, johon ainoastaan nuoret, varakkaat miehet osallistuivat, tapahtui reetorin alaisuudessa. Reetori oli lähes aina kreikkalainen ja opetti julkisen puhumisen taitoa. Antiikin roomalaisilla ei ollut yliopistoja, mutta heillä oli lisäkoulutusta, joihin vain varakkaimmilla perheillä oli varaa osallistua. Varakkailla roomalaisilla oli tapana tavoitella korkaeampaa koulutusta, ja heidän peruskouluvuotensa kuluivat grammaticuksen ja myöhemmin reetorin alaisuudessa. Toisaalta oppilaat, jotka tulivat alemmista yhteiskuntaluokista opiskelivat ludi magisterin alaisuudessa, mikä viittaa siihen että tämä saattoi opettaa myös jonkinnäköisessä kauppakoulussa. Ludi magisterin työpaikkaa kuvattiin pieneksi, alhaiseksi, metelikkääksi ja tutuksi osaksi roomalaista elämää. Ludi magisterin koulu kilpaili muiden koulujen kanssa, joten tämän tavoitteenaan oli saada suurelle määrälle hänen oppilaitaan mestarinsa hyväksyntä. == Lähteet == Luokka:Antiikin Rooman kulttuuri Luokka:Antiikki
Vilkkumaa

Vilkkumaa on sukunimi, joka on muun muassa seuraavilla suomalaisilla henkilöillä: *Eeva Vilkkumaa (s. 1981), tekniikan tohtori, Aalto-yliopiston apulaisprofessori, muusikko ja musiikkinäyttelijä, Maija Vilkkumaan sisar *Maija Vilkkumaa (s. 1973), muusikko
Toisen kamarin vaalit Ruotsissa 1940

Toisen kamarin vaalit Ruotsissa 1940 järjestettiin 15. syyskuuta 1940. Yhteensä valittiin 230 edustajaa. Vaalit voitti sosiaalidemokraatit jotka saivat enemmistön äänistä. Äänestysprosentti oli 70,3% == Tulokset == Puolue Puheenjohtaja Äänet Paikat Määrä % +− % Määrä +− Ruotsin sosiaalidemokraattinen työväenpuolue Per Albin Hansson 1 546 804 53,8 +7,9 134 +22 Oikeistopuolue Gösta Bagge 518 346 18,0 +0,4 42 −2 Maalaisliitto Axel Pehrsson-Bramstorp 344 345 12,0 −2,3 28 −8 Kansanpuolue Gustaf Andersson 344 113 12,0 −0,9 23 −4 Ruotsin kommunistinen puolue Sven Linderot 101 424 3,5 +0,2 3 −2 Sosialistinen puolue Nils Flyg 18 430 0,7 −3,7 0 −6 Muut puolueet — 955 0,0 — — — Vasemmistoblokki — 1 648 228 57,3 — 137 — Porvallinen blokki — 1 206 804 42,0 — 93 — Blokit yhteensä 2 874 417 100 % 230 Hylätyt äänet 14 720 Yhteensä 2 889 137 (70,3 %) Luokka:Vuoden 1940 vaalit Valtiopäivävaalit 1940
Francisco (täsmennyssivu)

Francisco voi tarkoittaa ainakin seuraavia: * Francisco, miehen etunimi * Francisco, Uranuksen kuu * Francisco Morazán, Hondurasin departementti * São Francisco, joki Brasiliassa * Toinen Francisco, kuubalainen elokuva vuodelta 1974 * Francisco, sukunimenä: ** Jerry Francisco, yhdysvaltalainen patologi ** Manoel João Francisco (s. 1946), brasilialainen piispa ** Pablo Francisco (s. 1974), yhdysvaltalainen stand up -koomikko ** Slinger Francisco, Mighty Sparrow (s. 1935), trinidadilainen laulaja ja lauluntekijä * Francisco, taiteilijanimenä: **H. G. Francisco, oik. Hans Gerhard Franciskowsky (1936–2011), saksalainen kirjailija. ==Katso myös== * San Francisco (täsmennyssivu)
August Bergenstråhle

Carl August Johan Eugene Bergenstråhle (Bergenstråle) (29. syyskuuta 1829 Helsingin pitäjä – 16. kesäkuuta 1901 Helsinki) oli suomalainen sotilas ja valtiopäivämies. Bergenstråhlen vanhemmat olivat eversti Per August Bergenstråhle ja Henrika Gustava Krook. Bergenstråhle avioitui 1856, avioliitto oli lapseton. Hän meni Haminan kadettikouluun 1843 ja palveli sieltä valmistuttuaan vänrikkinä useissa eri joukko-osastoissa. Luutnantti hänestä tuli henkikaartin tarkka-ampujapataljoonassa 1854, alikapteeni 1855 ja kapteeni 1859. Everstiluutnanttina Bergenstråhle palveli tarkka- ampujapataljoonassa Viipurissa vuodesta 1865, eroten palveluksesta everstinä kesällä 1860. Hän toimi sen jälkeen sotilaiden leski- ja orpokassan kamreerina 1869–1877 sekä kamreerina ja kassanhoitajana maalaisten paloapuyhtiössä 1877–1897.Adelswapen-Wiki: Adliga ätten Bergenstråhle nr 1696, taulu 30. Viitattu 20.1.2021. (ruots.)Geni: Carl August Johan Eugén Bergenstråhle (Bergenstråle) Viitattu 20.1.2021. Bergenstråhle oli aatelissäädyssä edustaja valtiopäivillä 1863–1864, 1872, 1877–1878, 1882 ja 1899.Eduskunta. Alla armahan lakimme – Valtiopäivät 1863–1864. Edusmiehet kartalla. Viitattu 10.4.2021.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, ss. 1489-1493. ==Lähteet== Luokka:Suomalaiset everstit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1829 syntyneet Luokka:Vuonna 1901 kuolleet
Epsilon Centauri

Epsilon Centauri eli ε Centauri on muuttuva kaksoistähti Kentaurin tähdistössä. Epsilon Centauri on suuri tähti, jonka massa on 12-kertainen Aurinkoon verrattuna. Tähden ulompi atmosfääri säteilee yli 15 000 -kertaisesti Auringon luminositeettiin verrattuna. Säteilyn efektiivinen lämpötila on 24 000 kelviniä. ==Lähteet== Luokka:B-spektriluokan tähdet Luokka:Jättiläistähdet Luokka:Beta Cephei -muuttujat Luokka:Skorpionin- Kentaurin tähtijoukko
Axel Fredrik Adolf von Christierson

Axel Fredrik Adolf von Christierson (25. joulukuuta 1838 Helsinki – 19. joulukuuta 1891 Helsinki) oli suomalainen luotsikapteeni ja valtiopäivämies. Von Christiersonin vanhemmat olivat esittelijäsihteeri Karl Ulrik von Christierson ja Vilhelmina Charlotta Sofia Conradi ja puoliso Anna Vinifred O'Flanagan (k. 1911). Katolinen pappi Wilfrid von Christierson oli heidän poikansa. Von Christierson palveli luotsi- ja majakkalaitoksen ylihallituksessa luutnanttina vuodesta 1876. Turun luotsiosaston johtaja hän oli vuodesta 1879. Alikapteeni von Christiersonista tuli 1888 ja kapteeni 1890.Adelswapen-Wiki: Adliga ätten von Christiersson nr 1725, taulu 9. Viitattu 20.1.2021. (ruots.) Von Christierson oli aatelissäädyssä edustaja valtiopäivillä 1863–1864.Suomen Suuriruhtinanmaan Asetus-Kokous 19/1864, s. 26. Viitattu 20.1.2021. Carl Gustaf Wilhelm von Christierson (1836–1905), Georg Mauritz von Christierson (1842–1905) ja Edvard Waldemar von Christierson (1845–1915) olivat Axel Fredrik Adolf von Christiersonin veljiä.Geni: Carl Ulrik von Christierson Viitattu 8.7.2021. ==Lähteet== Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1838 syntyneet Luokka:Vuonna 1891 kuolleet
Taşova

Taşova on piirikunta Turkin Amasyan maakunnassa. Vuoden 2019 väestönlaskennassa Taşovan väkiluku oli 30 635. ==Lähteet== ==Aiheesta muualla== Luokka:Amasyan maakunnan piirikunnat
Akseki

Akseki on piirikunta Turkin Antalyan maakunnassa. Vuoden 2019 väestönlaskennassa Aksekin väkiluku oli 11 484. == Lähteet == == Aiheesta muualla == Luokka:Antalyan maakunnan piirikunnat
Elim

Elim voi viitata seuraaviin paikkoihin: * Elim, Vanhassa testamentissa mainittu paikka Siinailla Egyptissä, myöhemmin Rhaitho, nykyinen El Tor * Elim, kaupunki Alaskassa Yhdysvalloissa * Elim, kylä Namibiassa * Kirkkonummen Elim-seurakunta, Kirkkonummella toimiva helluntaiseurakunta.
Filotera

Filotera (; ) voi viitata seuraaviin: * Filotera, Ptolemaiosten hallitsijasukuun kuulunut prinsessa, Ptolemaios I:n ja Berenike I:n tytär * Filotera, kaupunki Egyptissä Punaisenmeren rannalla * Filotera eli Filoteria, kaupunki Palestiinassa
Filotera (Egypti)

Filotera (, myös , ; )Strabon: Geografika 16 s. 769; Klaudios Ptolemaios: Geografia 4.5.14; Stefanos Byzantionlainen: Ethnika sub voce Plinius vanhempi: Naturalis historia 6.29. s. 33. oli antiikin aikainen kaupunki Egyptissä. Se sijaitsi Punaisenmeren rannalla lähellä Myos Hormosta. Sen tarkkaa sijaintipaikkaa ei tunneta, mutta se saattoi sijaita nykyisen Safagan paikalla. Filoteran perusti Satyros, jonka kuningas Ptolemaios II lähetti tutkimaan Troglodytiksen aluetta. Kaupunki sai nimensä kuninkaan sisaresta Filoterasta. Kaupungin asukkaasta käytettiin etnonyymiä Filōteritēs (). == Lähteet == Luokka:Hellenistiset kaupungit Egyptissä
Filotera (Palestiina)

Filotera (, myös ; ) oli antiikin aikainen kaupunki Galileassa Palestiinassa nykyisen Israelin alueella.Stefanos Byzantionlainen: Ethnika sub voce Polybios: Historiai 5.70. Sen arkeologinen kohde tunnetaan nimellä Beth Yerah (; myös Beit Yerah, Tel Bet Yeraẖ), arabiaksi Khirbet al-Karak (). == Maantiede == Filotera sijaitsi Genesaretinjärven lounaisrannalla lähellä järven eteläpäätä. Se oli rakennettu pienelle saarelle Jordanvirran ja järven yhtymäkohtaan. Joskus kaupungin mainitaan kuuluneen Koile-Syyriaan, mutta tämä ei vastaa sen sijaintia. Filoteran lähellä sijaitsi Sennabris, jonka Josephus mainitsee Jordanin laakson pohjoisimpana kohtana; kyseessä saattoi myös olla sama paikka kuin Filotera. pienoiskuva|vasen|Filoteran raunioita. == Historia == Kaupungin paikka on ollut asutettuna jo varhaisella pronssikaudella 3100–2300 eaa. Filoteran kaupungin perusti Egyptin kuningas Ptolemaios II hellenistisellä kaudella. Välissä paikka oli ollut asumattomana useita vuosisatoja. Kaupunki sai nimensä Ptolemaioksen sisaresta Filoterasta. Kaupungin asukkaasta käytettiin etnonyymiä Filōterios (). Paikka säilyi asuttuna arabikaudelle 1100-luvulle saakka. == Rakennukset ja löydökset == Kaupunki on ollut ympäröity muurilla, jonka pituus on ollut noin 1,6 kilometriä ja jossa oli neliskulmaisia ja pyöreitä torneja. Sen rakentamisessa hyödynnettiin varhaisemman pronssikautisen muurin rakenteita. Muurista on löydetty joitakin osia. Beth Yerahin muihin arkeologisiin löydöksiin lukeutuu muun muassa taloja, katu, roomalaisaikainen linnoitus ja kylpylä, synagoga sekä varhaiskristillinen basilikakirkko, joka rakennettiin 400-luvulla ja tuhoutui 600-luvulla. == Lähteet == == Aiheesta muualla == Luokka:Antiikin Palestiinan kaupungit Luokka:Arkeologiset kohteet Israelissa Luokka:Judaean provinssin kaupungit
Vasil Garvanliev

Vasil Garvanliev (; s. 2. marraskuuta 1984 Strumica, Makedonian ST, Jugoslavia), tunnettu myös taiteilijanimellään Vasil, on pohjoismakedonialainen ihmelapsitähti, kuorosolisti, klassinen oopperalaulaja ja poplaulaja. Hänen oli tarkoitus edustaa Pohjois-Makedoniaa kappaleella "You" vuoden 2020 Eurovision laulukilpailussa Rotterdamissa. Ne kuitenkin peruttiin koronaviruspandemian vuoksi, ja Vasil valittiin sen sijaan Pohjois- Makedonian edustajaksi vuoden 2021 kilpailuun. Hänen vuoden 2021 edustuskappaleensa on nimeltään "Here I Stand". Hän kilpaili ensimmäisessä semifinaalissa, jossa hän sijoittui kuudeksitoista ja täten karsiutui finaalista. Vasil on toiminut myös taustalaulajana Pohjois-Makedonian esityksessä vuoden 2019 Euroviisuissa. Tuolloin Pohjois-Makedoniaa edusti Tamara Todevska kappaleella "Proud". == Biografia == Garvanliev syntyi 2. marraskuuta 1984 Strumicassa Makedonian sosialistisessa tasavallassa Jugoslaviassa. Hän aloitti musiikkiuransa jo 7-vuotiaana ja esiintyi joillakin suosituimmilla silloisen Makedonian lastenfestivaaleilla. 12-vuotiaana Garvanlievin perhe muutti Yhdysvaltoihin, jossa hän jatkoi uraansa solistina Chicagon lastenkuorossa. Garvanliev on opiskellut joissain maailman arvostetuimmista musiikkikouluista, kuten Academia Liricia Italiana -koulussa Milanossa, Toronton yliopiston oopperakoulussa ja Toronton kuninkaallisessa musiikkikonservatoriossa nimeltä Glenn Gould, mikä johdatteli häntä esiintymään joillakin maailman arvostetuimmista festivaaleista. Palatessaan Pohjois-Makedoniaan vuonna 2018, Garvanliev on esiintynyt monissa konserteissa ja julkaissut useita menestyksekkäita pop-kappaleita. ==Diskografia== ===Singlet=== *1994: "Marionka" (Марионка) *2007: "Pomogni Mi" (Помогни Ми) *2018: "Gerdan" (Ѓердан) *2019: "Patuvam" (Патувам} *2020: "You" *2020: "Mojata Ulica" (feat. Davor) (Мојата Улица) *2020: "PriKazna" (ПриКазна) *2021: "SudBina" (СудБина) *2021: "Here I Stand" == Lähteet == Luokka:Pohjoismakedonialaiset laulajat Luokka:Pohjois-Makedonian euroviisuedustajat Luokka:Vuoden 2020 euroviisuedustajat Luokka:Vuoden 2021 euroviisuedustajat Luokka:Vuonna 1984 syntyneet Luokka:Elävät henkilöt
Kerkasoros

Kerkasoros (, myös ,Herodotos: Historiateos 2.15, 2.17, 2.97. ;Strabon: Geografika 18 s. 806; Pomponius Mela: De situ orbis 1.9.2. ; ) oli kaupunki muinaisessa Egyptissä. Se sijaitsi Ala-Egyptissä eli Niilin suistossa, ja kuului Letopoliteen nomokseen. Kaupungin paikka on nykyisen Kairon metropolialueen pohjoisosaa. Kerkasoros sijaitsi noin 15 kilometriä etelään Memfiistä kohdassa, jossa Niili jakautui lukuisiksi suuhaaroikseen. Samalla joki lakkasi kulkemasta kapeassa laaksossa, ja maisema avautui itään ja länteen suistoalueen alkaessa laskeutua pohjoiseen kohti Välimeren rannikkoa. Nykyisin Niilin päähaaran ja ainoan toisen jäljellä olevan suuhaaran eli Damiettan suuhaaran erkaantumiskohta on yli kymmenen kilometriä pohjoisempana. Sijaintinsa ansiosta kaupunki oli Ala- ja Ylä-Egyptin solmukohta, vaikkakin Ala-Egyptin eteläisimmän ja Ylä-Egyptin pohjoisimpien nomosten raja kulkikin etelämpänä. Paikka oli merkittävä sekä kaupankäynnin että sotilaalliselta kannalta. == Lähteet == Luokka:Aegyptuksen provinssin kaupungit Luokka:Muinaisen Egyptin kaupungit
Matti Retula

Matti (Matts) Retula (Kartano) (5. huhtikuuta 1817 Sääksmäki – 29. tammikuuta 1869 Tyrväntö)Find a Grave: Matti Matinpoika Retula Viitattu 20.1.2021. oli suomalainen maanviljelijä ja valtiopäivämies. Retula oli ratsutilallinen ja maanviljelijä Tyrvännöstä. Hän oli Tammikuun valiokunnan jäsen, mukana keisaria Hämeenlinnaan tervehtimään tulleessa lähetystössä 1863 ja talonpoikaissäädyn edustaja valtiopäivillä 1863–1864, missä hän edusti Janakkalan tuomiokuntaa. Valtiopäivillä Retula teki anomuksen majoitusvelvollisuuksien rasitusten tasaamisesta. Hän oli myös valitsijamies, toimitusvaliokunnan jäsen ja puhemiesneuvoston varajäsen. == Lähteet == ==Aiheesta muualla== * Ylikartanon historiaa Luokka:Suomalaiset maanviljelijät Luokka:Tammikuun valiokunta Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1817 syntyneet Luokka:Vuonna 1869 kuolleet
Niilo Kosonen

Niilo Kosonen (1827 Kerimäki – 1888) oli suomalainen maanviljelijä ja valtiopäivämies. Kosonen kävi Savonlinnassa kaksiluokkaisen koulun, toimi sitten kauppa-apulaisena ja vei voita kaupaksi Pietariin. Hän oli talonpoikaissäädyssä Tammikuun valiokunnan jäsen 1862 ja valtiopäivämies 1877–1878, edustaen Kiteen tuomiokuntaa. Valtiopäivillä hän kuului valtiovarainvaliokuntaan ja osallistui anomukseen Mikkelin lyseon opetuskielen muuttamisesta suomeksi. == Lähteet == Luokka:Suomalaiset maanviljelijät Luokka:Tammikuun valiokunta Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1827 syntyneet Luokka:Vuonna 1888 kuolleet
Amanda Gorman

Amanda Gorman (s. 7. maaliskuuta 1998 Los Angeles, Kalifornia) on yhdysvaltalainen runoilija ja aktivisti. Hän käsittelee teksteissään muun muassa sorron, feminismin, rodun ja syrjäytymisen kysymyksiä sekä afrikkalaista diasporaa. Gorman sai vuonna 2014 Los Angelesin ensimmäisen Youth Poet Laureaten arvonimen ja vuonna 2017 ensimmäisen Yhdysvaltain kansallisen Youth Poet Laureaten arvonimen. Hän julkaisi vuonna 2015 runokokoelman The One for Whom Food Is Not Enough. 20\. tammikuuta 2021 Gorman lausui runonsa "The Hill We Climb" presidentti Joe Bidenin virkaanastujaisissa.Amanda Gorman will be youngest poet to recite at a presidential inauguration The Guardian Hän esiintyi myös Barack Obaman isännöimässä Valkoisessa talossa. Gorman opiskeli vuodesta 2016 sosiologiaa Harvardin yliopistossa. Hän valmistui vuonna 2020. ==Suomennetut teokset== * * == Lähteet == ==Aiheesta muualla== * Amanda Gormanin verkkosivut Luokka:Yhdysvaltalaiset runoilijat Luokka:Vuonna 1998 syntyneet Luokka:Elävät henkilöt
Jen Psaki

Jennifer Rene ”Jen” Psaki (; s. 1. joulukuuta 1978) on yhdysvaltalainen poliittinen neuvonantaja, joka toimi Valkoisen talon lehdistösihteerinä tammikuun 2021 ja toukokuun 2022 välisenä aikana. Marraskuussa 2020 Yhdysvaltain presidentiksi valittu Joe Biden ilmoitti valinneensa Jen Psakin Valkoisen talon lehdistösihteeriksi. == Varhainen elämä == Jen Psaki syntyi Stamfordissa, Connecticutissa, James R. Psakinille ja Eileen D. Medveylle. Hänen isänsä on eläkkeellä oleva kiinteistökehittäjä ja hänen äitinsä psykoterapeutti. Hän valmistui Greenwichin lukiosta vuonna 1996. Vuonna 2000 hän valmistui William & Maryn yliopistosta englanninkielen tutkinnolla. Hän on Chi Omega -seuran jäsen. == Ura == Marraskuussa 2020 Psaki erosi työstään CNN- kanavalta ja liittyi Joe Bidenin presidenttikampanjaan. Myöhemmin samassa kuussa Psaki nimettiin Bidenin hallituksen Valkoisen talon lehdistösihteeriksi. Tätä ennen hän on toiminut CNN-kanavan poliittisena kommentaattorina. == Yksityiselämä == Vuonna 2010 Psaki meni naimisiin Gregory Mecherin, demokraattisen kongressin kampanjakomitean varajohtajan kanssa. Heillä on yhdessä kaksi lasta. == Lähteet == Luokka:Valkoisen talon lehdistösihteerit Luokka:Vuonna 1978 syntyneet Luokka:Elävät henkilöt
Trivimi Velliste

Trivimi Velliste (s. 4. toukokuuta 1947 Tartto) on virolainen poliitikko. Hän toimi uudelleen itsenäisyystyneen Viron alkuvuosina ulkoministerinä Mart Laarin hallituksessa. Poliittisesti hän kuuluu alun perin Isänmaan ja Res Publican liittoon, jonka perustajajäseniä hän oli. Puolue muutti nimensä 2018 Isänmaaliitoksi. Valmistuttuaan Tarton lukiosta 1965 Velliste opiskeli saksaa ja romaanista filologiaa Tarton yliopistossa ja valmistui vuonna 1970. Valmistumisensa jälkeen hän työskenteli päätoimittajana Valgus-kustantamossa. Vuosina 1971–1976 hän työskenteli Neuvosto-Viron valtion julkaisukomitean varajohtajana. Sen jälkeen vuosina 1976–1987 hän työskenteli toimittajana Sirp ja Vasar -lehdessä. Kun Virossa tapahtui 1980-luvun loppupuolella yhteiskunnan avautuminen, maassa perustettiin virolaisen kulttuuriperinnön säilyttämiseksi Viron Muinaismuistoyhdistys, jonka puheenjohtajana Velliste toimi vuosina 1987–1991. Ajankohtaan sijoittuu Laulavan vallankumouksen ajanjakso, joka johti Neuvostoliiton hajotessa Viron uudelleenitsenäistymiseen elokuussa 1991. Tunnustuksena aktiivisesta toiminnasta hänelle myönnettiin vuonna 1988 Thorolf Rafton muistopalkinto, jonka tavoitteena on antaa tunnustusta ihmisoikeuksiin keskittyneille henkilöille. Aivan neuvostovallan loppuvaiheessa vuosina 1990–1992 Virossa toimi aktiivisti ensimmäisen itsenäisyyden ajan kansalaisista ja heidän jälkeläisistään muodostettu Viron kongressi, joka nähtiin vallassa olleen Neuvosto-Viron korkeimman neuvoston rinnakkaisena elimenä. Velliste toimi aktiivisti yli 500-jäsenisessä Viron kongressissa. Viron itsenäistyttyä elokuussa 1991 Vellistestä tuli Viron ulkoministeriön neuvonantaja, varaulkoministeri ja lokakuussa 1992 ulkoministeri Mart Laarin hallitukseen. Hän oli tehtävässä runsaan vuoden ajan eli tammikuun alkuun 1994. Velliste valittiin lokakuussa 1992 vuosiksi 1992–1994 uudelleen itsenäisyystyneen Viron ensimmäiseen riigikoguun. Velliste siirtyi 1994 ulkoministerikauden jälkeen New Yorkiin Viron pysyväksi YK-edustajaksi. Hän oli tehtävässä vuoteen 1998, jolloin hän palasi Tallinnaan, jossa hän toimi vuosina 1998–1999 puolustusministerin neuvonantajana. Velliste valittiin vuosina 1999, 2003 ja 2007 Isänmaaliiton edustajana parlamenttiin eli riigikoguun. Parlamentaarikon ura päättyi vuonna 2011, jolloin hänestä tuli Pro Patria -instituutin puheenjohtaja. == Lähteet == == Aiheesta muualla == Luokka:Isänmaan ja Res Publican liiton poliitikot Luokka:Viron ulkoministerit Luokka:Virolaiset diplomaatit Luokka:Riigikogun jäsenet Luokka:Vuonna 1947 syntyneet Luokka:Elävät henkilöt
Yoga (taulutietokone)

Yoga on Lenovon valmistama taulutietokoneiden mallisto. Ensimmäiset Yogat julkistettiin lokakuussa 2012, ja tuotelinjan ensimmäiset mallit olivat Lenovo IdeaPad Yoga 11 ja 13. Yoga-mallistossa on myös 2-in-1-kannettavia. == Lähteet == == Aiheesta muualla == * Lenovo – Yoga Luokka:Taulutietokoneet Luokka:Tietotekniikan tuotemerkit
Saitijoki (Rånejoki)

Saitijoki () on Ruotsissa Norrbottenin läänissä Jällivaarassa virtaava 12 kilometriä pitkä Rånejoen sivujoki. == Joen kulku == Sen lähteet sijaitsevat Mievresáhpen aapasuolla Meurisvaaran ja Atjekjauren välisellä alavalla seudulla. Suon keskeltä alkaa kaakkoon päin virtaava puro, joka alittaa pian Nattavaaran ja Jokimukkan välisen maantien. Pian alittamisen jälkeen joki kääntyy kohti itää, jossa siihen yhtyy ennen Koutojänkkää pieni Kenttäjärven laskupuro. Uoma virtaa Koutojänkän kautta ja kaartaa samalla kohti koillista. Siihen yhtyy silloin Palosaarenvuoman kaakkoisreunalla sijaitsevien järvien laskupuro. Yhtymäkohdan kaakkoispuolelle jää Saitikielinen (Sájttegielas) ja sen koillispuolella aukeaa pieni järvialue, joka jää Nattavaaran eteläpuolelle. Joki virtaa niiden ohitse käymättä yhdessäkään järvessä. Sitten joki kääntyy pohjoiseen ja se virtaa Nattavaaran asemakylän länsipuolella asutuksen vierestä. Se yhtyy Rånejokeen Lietakkan suvannossa. Alueen asutus on keskittynyt Nattavaaran asemakylään. == Valuma-alue == Saitijoen valuma-alueen pinta-ala on 22 km², jonka pääuomana joki on. Se yhtyy ensin Rånejokeen, joka laskee Perämereen Råneåssa Luulajassa. == Lähteet == === Viitteet === Luokka:Rånejoen vesistö Luokka:Jällivaaran joet
Pekka Ahokas

Pekka Ahokas (19. joulukuuta 1864 Uukuniemi – 28. kesäkuuta 1902 Sortavala) oli suomalainen kauppias ja valtiopäivämies. Uukuniemellä talonpoikaissukuun syntynyt Ahokas kävi kansakoulun 1883 ja toimi sitten kauppa-apulaisena Parikkalassa, Jaakkimassa ja Pitkärannassa. Oman kaupan pitäjä Pitkärannassa hän oli 1891–1899 ja perusti sen jälkeen tukkukaupan Sortavalaan liikekumppaninsa kanssa, hoitaen sitä kuolemaansa saakka. Ahokas osallistui aktiivisesti Impilahden kunnalliselämään ja tuli valituksi talonpoikaissäädyssä valtiopäiville 1897 edustamaan Salmin tuomiokuntaa. Valtiopäivillä hän osallistui useisiin yhteisiin anomuksiin ja otti esille muun muassa Itä-Karjalan lahjoitusmaa-asian.Sortavalasta ja lähiseudulta. Laatokka, 2.7.1902, no. 50, s. 2. == Lähteet == Luokka:Suomalaiset kauppiaat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1864 syntyneet Luokka:Vuonna 1902 kuolleet
Maen Roch

Maen Roch on kunta läntisessä Ranskassa Ille-et-Vilainen departementissa Bretagnen alueella. Se sijaitsee noin 16 kilometriä Fougèresin kaupungista luoteeseen. Kunta perustettiin 1.1.2017 jolloin kaksi kuntaa Saint-Brice-en- Coglès (bretoniksi Sant-Brizh-Gougleiz) ja Saint-Étienne-en-Coglès (bretoniksi Sant-Stefan-Gougleiz) yhdistyivät. Kunnan hallintopaikka on Saint-Brice-en- Coglès. Kunnan nähtävyyksiä on 1600-luvulla rakennettu linna Château Le Rocher Portail. Linna puutarhoineen on ollut vuodesta 2017 lähtien avoinna vierailijoille. ==Lähteet== ==Aiheesta muualla== * Kunnan kotisivut Luokka:Ille-et-Vilainen kunnat
Antti Ahvenainen

Antti Ahvenainen (1813 – 21. marraskuuta 1903 MäntyharjuKuollut. Uusi Suometar, 24.11.1903, no. 273, s. 1.) oli suomalainen maanviljelijä ja valtiopäivämies. Ahvenainen toimi sekä lautamiehenä että herastuomarina. Hän edusti Mäntyharjun tuomiokuntaa talonpoikaissäädyssä valtiopäivillä 1867. Siellä hän otti esille kirkollisia asioita, vastusti kotitarveviinan polttoa, anoi komitean perustamista virkamiesten toimien lakkauttamiseksi ja palkkojen alentamiseksi sekä esitti rajoituksia maakauppaan. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1813 syntyneet Luokka:Vuonna 1903 kuolleet
Kaskela (Vantaa)

Kaskela () on Vantaalla Hakunilan kaupunginosan läntisessä osassa sijaitseva asuinalue. Se rajautuu lännessä Lahdenväylään, etelässä Kehä III:een ja pohjoisessa Itä-Hakkilaan. Aluetta halkoo leveyssuunnassa Kyytitie, ja alueen itäreunassa kulkee Lahdentie. Vain vähän matkan päässä Itä-Hakkilan puolella on Vantaan vankila. Toukokuussa 2021 Kaskelassa asui 1 200 ihmistä. Kaskela oli pitkään tunnettu pientaloalueena, jonka halkoo keskeltä Kyytitie, ja jonka keskellä sijaitsi suuri linja-autovarikko. Alueen pohjois- ja eteläosat säilyvät pientaloalueina, mutta keskiosaan Kyytitien molemmin puolin on kaavoitettu kerrostalokortteleita. Ensimmäiset kerrostalot Kyytitien pohjoispuolelle valmistuivat vuonna 2018. == Kehittämissuunnitelma == Kaskelan on tarkoitus yhdistyä selkeämmin Hakunilaan, ja ”Hakunilan keskustan laajennus 2” -kaavamuutoksen mukaisesti alueelle rakentuu paljon taloja ja palveluita. Puretun bussivarikon tilalle on suunniteltu paljon asuntoja, liiketoimintatiloja, päiväkoteja ja puistoalueita. Asuntoja rakennetaan myös Lahdentien toiselle puolelle Laukkarinteen ja Liinakkokujan alueille. Kaavamuutos tiivistää kaupunkirakennetta suunnitellun Vantaan pikaraitiotien ympäristössä. Raitiotien reitti kulkee Kaskelan läpi Kyytitietä pitkin. Itä- Vantaan aluearkkitehdin mukaan Kaskelan laajentamisen entisen bussivarikon tontille on sanottu riippuvan raitiotien rakentamispäätöksestä. Rakentamispäätös tehtiin lopulta vuonna 2023. Nykyisellään Kyytitie ylittää Lahdentie-seututien sillalla, mutta Kaskelan laajennussuunnitelmaan kuuluu Lahdentien muuttaminen kaduksi ja linjaaminen uudelleen Kyytitien tasoon. == Liikenne ja palvelut == Alueella on runsaat joukkoliikenneyhteydet. Vantaan poikittaisliikenteen runkolinja 570 Mellunmäestä lentoasemalle kulkee Hakunilan ja Kaskelan läpi. Suoria poikittaisyhteyksiä on myös muun muassa Leppävaaraan ja Myyrmäkeen. Viereisellä Lahdentiellä kulkee busseja Kalasatamaan ja Rautatientorille sekä pohjoisen suuntaan muun muassa Nikinmäkeen, Keravalle, Nikkilään ja Pornaisiin. Kaskelan asuinalueella nykyisessä asussaan ei ole palveluita, mutta alueelta on matkaa Hakunilan keskukseen vain noin puoli kilometriä. Myös Porttipuiston ostospuisto Kuninkaalan puolella on noin puolen kilometrin päässä. ==Lähteet== == Aiheesta muualla == Luokka:Hakunila
Acer Aspire

Acer Aspire on taiwanilaisen Acer Incorporated-yhtiön kannettavien tietokoneiden ja pöytätietokoneiden mallisto. == Katso myös == * Acer Aspire One == Aiheesta muualla == * Acer - Kannettavat * Acer - Pöytäkoneet Luokka:Acer Luokka:Kannettavat tietokoneet
Jāsk

Jāsk tai Jāšk on rannikkokaupunki Iranin Hormozgānin provinsissa. Sen asukasluku oli vuonna 2016 16 860\. ==Maantiede== Jāsk sijaitsee Iranissa Persianlahden rannikolla historiallisen Makranin alueella. Se on osa Jāskin piirikuntaa Hormozgānin provinsissa. ==Historia== Nykyinen Jāsk on joskus yhdistetty paikannimeen Badis, joka esiintyy Arrianoksen kertomuksessa Nearkhosin merimatkasta. Muita Jāskiin joskus liitettyjä historiallisia paikannimiä ovat Klaudios Ptolemaioksen Dagasira ja Periplus Maris Erythraein Omana. Myöhemmät islamilaiset maantieteilijät Yaqut ja Qazwini mainitsevat Jāsak-nimisen saaren, jolla tosin todennäköisesti vviitattiin Jāskin sijaan nykyiseen Larakin saareen. Edward Connockin komentama englantilainen laiva James purjehti Jāskiin joulukuussa 1616 mukanaan kauppatavaraa Intian Suratista. Tästä sai alkunsa Englannin ja Persian välinen kaupankäynti. Safavidihallitsija Abbas solmi englantilaisten kanssa kauppasopimuksen heinäkuussa 1617, jonka mukaan englantilaiset siavat esimerkiksi tuoda tavaraa tullitta Persiaan Jāskin kautta. Connockin seuraaja Thomas Barker ei kuitenkaan saanut pyynnöstään huolimatta perustaa paikalle englantilaista linnoitusta. Vuonna 1620 englantilaiset laivat ottivat yhteen portugalilaisten laivojen kanssa Jāskin taistelussa. Englantilaiset menettivät komentajansa, mutta portugalilaiset voitettiin. Vuonna 1809 Jāskista tuli Masqatin imaamin eli nykyisen Omanin alainen. Vuonna 1869 sen kautta rakennettiin lennätinlinja Euroopasta Intiaan. Vuonna 1886 Jāsk liitettiin qajarien hallitsemaan Persiaan. ==Talous== Iranissa on kaavailtu Jāskin sataman kehittämistä merkittäväksi öljysatamaksi. Tarkoituksena on vähentää maan riippuvuutta Hormuzinsalmen läpi kulkevista öljytankkereista. Tarkoitusta varten vuonna 2020 rakennettiin öljyputkea Länsi-Iranista kohti Jāskia. ==Väestö== väkiluku oli vuoden 2016 väestönlaskennan mukaan 16 860. Paikalliset ovat balucheja. ==Lähteet== Luokka:Iranin kaupungit Luokka:Hormozgān
Helenanrattaat

Helenanrattaat (Trochetiopsis) malvakasveihin kuuluva kasvisuku, joka esiintyy endeemisenä Saint Helenan saarella. Suvussa on ollut alun perin kolme lajia pieniä puita tai pensaita. Niistä yksi Trochetiopsis melanoxylon hävisi kokonaan sukupuuttoon ja kaksi muuta ovat joutuneet aivan sukupuuton partaalle sen jälkeen, kun eurooppalaiset toivat laiduntavat kotieläimet Saint Helenalle saaren löytämisen jälkeen. == Lajit == * Trochetiopsis ebenus (CR, äärimmäisen uhanalainen laji) * Trochetiopsis erythroxylon (EW, luonnosta hävinnyt laji) * †Trochetiopsis melanoxylon (EX, sukupuutto) * Trochetiopsis × benjaminii – vereshelenanratas (lajien T. ebenus ja T. erythroxylon välinen risteymä) == Lähteet == == Aiheesta muualla == * Suomen Lajitietokeskus: Helenanrattaat – Trochetiopsis Luokka:Malvakasvit
The Waterboys

The Waterboys on skotlantilainen yhtye Edinburghista Isosta-Britanniasta. Yhtyeen kokoonpano on vaihdellut. Muun muassa saksofonisti Anthony Thistlethwaite (1982–1991), viulisti Steve Wickham (1985–1990, 2000–), kosketinsoittaja Karl Wallinger (1983–1985) ja kosketinsoittaja ja huilisti Richard Naiff (1999–2008) ovat olleet mukana yhtyeessä. allmusic.com. Viitattu 21.1.2021. mikescottwaterboys.com. Viitattu 21.1.2021. Opiskeltuaan collegessa englantia ja filosofiaa Mike Scott, joka oli entinen Another Pretty Face -yhtyeen jäsen, perusti yhtyeen yhdessä multi-instrumentalisti Anthony Thistlethwaiten ja rumpali Kevin Wilkinsonin kanssa vuonna 1983. Yhtyeen ja Mike Scottin musiikissa on ollut erilaisia suuntauksia, kuten alkuaikojen ”Big Music”, Fisherman’s Blues -albumin new folk ja kelttiläismusiikki, Dream Harder -albumin elektroninen hard rock ja Out of All This Blue -albumin country-, R&B-; ja hip hop -vaikutteet. ==Diskografia (valikoima)== ===Albumit=== * The Waterboys (1983) * A Pagan Place (1984) * This Is the Sea (1985) * Fisherman's Blues (1988) * Room to Roam (1990) * Dream Harder (1993) * A Rock in the Weary Land (2000) * Too Close to Heaven (2002) * Universal Hall (2003) * Karma to Burn (2005) * Book of Lightning (2007) * An Appointment with Mr. Yeats (2011) * Modern Blues (2015) * Out of All This Blue (2017) * Where the Action Is (2019) * Good Luck, Seeker (2020) * All Souls Hill (2022) ===Kokoelma-albumit=== * The Best of the Waterboys: 1981-1990 (1991) * Live Adventures of the Waterboys (1998) * The Whole of the Moon: The Music of Mike Scott & the Waterboys (1998) * The Essential (2003) * In a Special Place (The Piano Demos for This Is The Sea) (2011) * This Is the Sea/Fisherman's Blues (2011) * Fisherman's Box: The Complete Fisherman's Blues Sessions 1986-1988 (2013) == Lähteet == * Discogs === Viitteet === == Aiheesta muualla == * Waterboysin viralliset kotisivut Luokka:Skotlantilaiset rockyhtyeet
Tennessee Jet

Tennessee Jet on yhdysvaltalainen laulaja-lauluntekijä. beardedgentlemenmusic.com. Viitattu 21.1.2021. Oklahomassa kasvaneen Tennessee Jetin vanhemmat olivat rodeoesiintyjiä. Dwight Yoakam, The White Stripes ja Kurt Cobain ovat hänen musikaalisia esikuviaan. nodepression.com. Viitattu 21.1.2021. mercuryloungetulsa.com. Viitattu 21.1.2021. Tennessee Jet on ollut mukana eri yhtyeissä ja niiden jälkeen esiintynyt yhden miehen yhtyeenä. Esikoisalbumi Tennessee Jet (2015) on lähes kokonaan soolotuotantoa laulujen kirjoittamisesta, laulamisesta ja instrumenteista tuotantoon, äänittämiseen ja miksaukseen. The Country (2020) on levytetty yhdessä Dwight Yoakamin kiertueyhtyeen kanssa. garyhayescountry.com. Viitattu 21.1.2021. ==Diskografia== ===Albumit=== * Tennessee Jet (2015) * Reata (2016) * The Country (2020) == Lähteet == * Discogs === Viitteet === Luokka:Yhdysvaltalaiset countrymuusikot Luokka:Yhdysvaltalaiset rockmuusikot Luokka:Yhdysvaltalaiset laulaja-lauluntekijät Luokka:Elävät henkilöt Luokka:Syntymävuosi puuttuu
Lārak

Lārak on saari Iranin rannikolla Hormuzinsalmessa. Vieressä sijaitsevat Hormuzin ja Qešmin saaret. Saarella sijaitsee Iranin vallankumouskaartin laivaston tukikohta. ==Maantiede== Lārak sijaitsee Iranin rannikolla Hormuzinsalmessa Hormuzin saaren eteläpuolella 18 kilometriä Qešmin saaresta itään ja noin 45 kilometriä Bandar Abbasin kaupungista kaakkoon. ==Historia== Lārak on joskus yhdistetty useisiin eri historiallisiin paikannimiin, joskin niidenyhteys nykyiseen saareen ei ole aina selvä. Joskus se on yhdistetty esimerkiksi antiikin aikaisene paikannimeen Organa, jota kuitenkin useimmiten pidetään nykyisenä Hormuzina Lārakin lähellä. Sen sijaan uskottavampana pidetään yhteyttä Markianos Herakleialaisen mainitsemaan paikkaan Agedana. Agedanaa kuvaillaan saareksi, jolla tuotetaan "punaista lyijyä". Tällä saatetaan viitata saarelta löytyvään hematiittiin. Hormuzia Afonso de Albuquerquen johdolla 1500-luvun alussa piirittäneet portugalilaiset keräsivät Lārakilta juomavettä. Lārak oli yksi harvoista alueen juomakelpoisen veden lähteistä, sillä Qešmillä olleet kaivot oli pilattu mädällä kalalla. Portugalilaisissa lähteissä saari esiintyy nimillä Laraque, Larequa, Lareca ja Careca. Saari esiintyy portugalilaisessa kartoissa ensi kertaa vuonna 1510. Portugalilaiset rakennuttivat Lārakin pohjoisosaan pienen linnoituksen, joka valmistui mahdollisesti 1550-luvun lopussa. Myöhemmin joissain lähteissä linnoitukseen viitattiin virhellisesti hollantilaisena linnoituksena. Portugalilaisella kaudella saarelle tuli siirtolaisia Omanista, joihin viitataan portugalilaisissa lähteissä nimellä niquelus. He olivat paenneet alkuperäisiltä alueiltaan Omanin sisämaasta ilmeisesti jonkin konfliktin takia. Portugalilaiset antoivat heille oikeuden aettua tuolloin asumattomalle Lārakille vastineeksi Makranin rannikon merirosvoja vastaan toimimisesta. Safavidit valtasivat Lārakin Hormuzin ja Qešmin ohella 1600-luvun alkupuolella. Tukea he saivat hollantilaisilta, jotka auttoivat jälleenvaltaamaan saaren toistamiseen vuonna 1708 intialaisilta merirosvoilta. 1800-luvun alussa brittiläiset lähteet kuvailivat Lārakin asukkaiden elävän kalastuksella ja taatelien kasvatuksella. Saarella kuvaillaan olleen myös runsaasti gaselleja. 11. tammikuuta 1897 saarelle iski useita ihmishenkiä vaatinut maanjäristys ja vuonna 1908 sen asukasluvuksi mainitaan noin 200. Persian valta saarella oli tuolloin lähinnä muodollinen ja paikalliset olivat uskollisia vain paikalliselle šeikille. Sittemmin paikalle rakennettiin öljysatama, joka tuhoutui Irakin ilmavoimien iskussa Irakin–Iranin sodan aikana toukokuussa 1987. Nykyisin saarella on Iranin vallankumouskaartin laivaston tukikohta. ==Väestö== Saaren asukkaat puhuvat kumzarin kieltä. Larakin ohella kieltä puhutaan lähinnä Omanissa. Lārakilla puhuttu kumzari muodostaa oman murteensa. Kumzarin ohella useimmat saarelaiset osaavat persiaa, arabiaa tai bandaria. ==Lähteet== Luokka:Iranin saaret Luokka:Persianlahden saaret Luokka:Hormozgān
Alex Padilla

Alejandro ”Alex” Padilla (s. 22. maaliskuuta 1973 Los Angeles, Kalifornia, Yhdysvallat) on yhdysvaltalainen poliitikko, joka on toiminut Yhdysvaltain senaattorina Kaliforniasta tammikuusta 2021 lähtien. Kuvernööri Gavin Newsom nimitti hänet tehtään Kamala Harrisin erottua tehtävästä ennen varapresidentiksi tulemista. Ennen senaattiin nimitystä Padilla toimi Kalifornian valtiosihteerinä vuosina 2015–2021. Hän on demokraattisen puolueen jäsen. == Lähteet == == Aiheesta muualla == * Padillan viralliset kotisivut Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Kalifornialaiset poliitikot Luokka:Vuonna 1973 syntyneet Luokka:Elävät henkilöt
Lehtiniitty

Lehtiniitty on rekisterikylä Halikossa, nykyisessä Salon kaupungissa. Lehtiniitty sijaitsee Angelniemellä, Angelniemen kirkon eteläpuolella. Lehtiniityssä ei ole vakituista asutusta. Lehtiniitty tai Lehtiniittu mainitaan ensimmäisen kerran ulkoveromaana 1600-luvulla. Sillä on ollut myös rinnakkaisnimi Lehtiniemi tai Löfnäs. Lehtiniitty on kuulunut Angelan ja Päärnäspään kanssa samaan jakokuntaan. Ulkoveromaalle päätettiin rakentaa Angelniemen kirkko kappeliseurakunnan perustamisen jälkeen. 1800-luvulla Lehtiniitty on päätynyt Teijon kartanon omistukseen. Myöhemmin Lehtiniitty on siirtynyt Sapalahden kartanolle ja valtaosa rekisterikylästä on liitetty Sapalahden ja Ahtmaan kyliin. Lehtiniitystä on jäänyt maarekisteriin jäljelle vain Piekslahti-niminen niittyalue. ==Lähteet== Luokka:Angelniemen kylät
Yoga pyrops

Yoga pyrops on kalalaji, jonka Gilbert Percy Whitley on kuvannut 1954. Yoga pyrops kuuluu sukuun Yoga ja heimoon tokot. Alalajeja ei Catalogue of Lifen mukaan ole tiedossa.Yoga pyrops, Fishbase, viitattu 21.1.2021 ==Lähteet== Luokka:Tokot
Yōga (Tokio)

Yōga () on Tokion kaupunginosa Setagayan erillisalueella. Se sijaitsee sisämaassa Tamajoen lähistöllä erillisalueen eteläosassa. Kaupunginosa on rakentunut Tōkyū-rautateiden Den’entoshi-linjan Yōgan rautatieaseman ympärille. Sen läpi kulkee myös Tokion kaupunkimoottoritien reitti 3 (Shibuya- linja). Yōga jakautuu neljään osa-alueeseen, jotka ovat Yōga 1-chōme, Yōga 2-chōme, Yōga 3-chōme ja Yōga 4-chōme. Niissä on yhteensä 15 376 asukasta (tammikuussa 2021). Kaupunginosan pinta-ala on 0,91 kilometriä ja väestötiheys lähes 17 000 asukasta neliökilometrillä. Yōga on lähinnä asuinaluetta, ja siellä on myös päivittäistavarakauppoja ja muita liikkeitä. Lähistöllä sijaitsee Kinutan puisto, jossa on museo ja kuntoilumahdollisuuksia. Kaupunginosan nimen arvellaan olevan peräisin sanskritin sanasta yuga, sillä sinne perustettiin Kamakura-kauden alkuvaiheilla joogan harjoittelupaikka (dōjō). Myöhemmin paikalle rakennettiin Shinpuku-jin buddhalainen temppeli. Meiji-kaudelta 1800-luvun lopulta lähtien alue kuului Tamagawan kyläkuntaan, ennen kuin se liitettiin Tokion kaupunkiin vuonna 1932. == Kuvia == Tiedosto:用賀神社鳥居.JPG|Yōga-jinjan šintolainen pyhäkkö Tiedosto:用賀.jpg|Yōgan katukuvaa Tiedosto:Shinpukuji temple yoga setagaya 2015-2.jpg|Shinpuku-jin temppelin edustaa Tiedosto:Yogastation-outside2018-10-3.jpg|Yōgan rautatieaseman sisäänkäynti == Lähteet == == Aiheesta muualla == Luokka:Tokion kaupunginosat